Viloyatlarda neonatal jarrohlik bo‘limlari tashkil etiladi

Joriy yilda O‘zbekiston Sog‘liqni saqlash vazirligi neonatal jarrohlik (yangi tug‘ilgan chaqaloqlar jarrohligi)ni rivojlantirish bo‘yicha chora-tadbirlar amalga oshiradi. Hududiy markazlarda ushbu yo‘nalishdagi bo‘limlar tashkil etiladi. Bu haqda Uzbekistan Today xabar berdi.

Neonatal jarrohlikning asosiy bemorlari tug‘ma nuqson bilan tug‘ilgan chaqaloqlardir. Ularning yashab ketishi uchun shoshilinch operatsiyalar qilish zarur.
Eng yirik neonatal jarrohlik mamlakatda Respublika perinatal markazi tarkibida faoliyat yuritadi.
Tez orada shunga o‘xshash bo‘linmalar Respublika ixtisoslashtirilgan pediatriya ilmiy-amaliy tibbiyot markazida ham ishga tushadi.
Bugungi kunda asosan patologik tug‘ruqlarga jalb etilgan viloyatlardagi perinatal markazlari Respublika perinatal markazi bilan hamkorlik qilmoqda. Operatsiya qilinishi zarur bo‘lgan barcha chaqaloqlar Toshkentga olib kelinadi.
Joriy yilda Sog‘liqni saqlash vazirligi hududlarda neonatal jarrohlikni rivojlantirishni boshlaydi. Qoraqalpog‘iston Respublikasi, Samarqand, Qashqadaryo, Andijon viloyatlari ko‘p yo‘nalishli bolalar tibbiyot markazlarida shu kabi bo‘limlar tashkil qilinadi. Yangi bo‘limlar zamonaviy operatsion va reanimatsion jihozlar bilan ta’minlanadi.